АҞӘА, хәажәкыра 7 – Sputnik. Америкатәи автомобилтә портал Carscoops иазгәанаҭеит автомашьынақәа Aurus "абренд легендақәа" Bentley, Rolls-Royce ирындаҭло иҟоуп ҳәа. Абир атәы аанацҳауеит РИА Новости.
"Урыстәыла иҭнажьуа арҭ амашьына шьахәӡақәа Rolls-Royce угәаладыршәоит", - ҳәа иҩуеит астатиа автор.
Ҷыдала азхьаԥшра аҭан кәылӡыла ихҩоу алимузин Aurus Senat L700. Иара хышәа-ҵышәала Rolls-Royce Phantom; Maybach 62 ираԥнагоит. Убри аан еиҳа имаҷуп– седан Aurus Senat L600.
Иара убасгьы автор дазааҭгылоит Aurus технологиала аҳаракыра ду змоу машьыноуп ҳәа.
Апассаџьырцәа рҭыԥ амультимедиатә системала еибыҭоуп, агантә саркьақәа ракәзар адәныҟатә видеокамерақәа рҟынтәи иҟоу узырбо аекранқәа рыла иԥсахуп.
Алимузин аҩныҵҟа ацәалыхи амҿлыхи рыла еиҿкаауп, аԥхьатәи апанель аҿы аманиторқәа ҩба иахәҭаны иҟоу аинформациа аадырԥшуеит.
"Bentley, Rolls-Royce реиԥш Aurus иамоуп ахатәы системақәа, аахәаҩцәа ирылшоит ишырҭаху еиԥш аҩныҵҟатәи аԥшра ашьақәыргылара", - ҳәа азгәанаҭоит Carscoops.
Автомашьынақәа Aurus — (апроект "Кортеж") - акласс "люкс" иатәуп, атәыла ахадацәа рныҟәгара иазырхоуп.
Арахь иаҵанакуеитахкқәа: лимузин, седан, минивен. Аҳәынҭқарра апроект иаланагалеит 12,4 миллиард мааҭ.
Автомашьына Aurus —апроект "Кортеж" аџьармыкьатә хьӡы, рхы иадырхәоит Владимир Путини Дмитри Медведеви.
Апроект ахь аҳәынҭқарратә лагала иартәоит 12,4 миллиард мааҭ.